Document ID: 31980R3550

ΚΑΝΟΝΙΣΜΟΣ (ΕΟΚ) αριθ. 3550/80 ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί συνάψεως της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Ζιμπάμπουε
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι, εν αναμονή της ενάρξεως ισχύος της συμφωνίας, που υπεγράφη στο Λουξεμβούργο στις 4 Νοεμβρίου 1980, περί προσχωρήσεως της Δημοκρατίας της Ζιμπάμπουε στη δεύτερη σύμβαση ΑΚΕ-ΕΟΚ, που υπεγράφη στη Λομέ στις 31 Οκτωβρίου 1979, πρέπει να εγκριθεί η ενδιάμεση συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ζιμπάμπουε, που υπεγράφη στο Λουξεμβούργο στις 4 Νοεμβρίου 1980,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Η ενδιάμεση συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ζιμπάμπουε, καθώς και οι δηλώσεις που έχουν προσαρτηθεί στην τελική πράξη, εγκρίνονται εξ ονόματος της Κοινότητος.
Τα κείμενα που αναφέρονται στο πρώτο εδάφιο προσαρτώνται στον παρόντα κανονισμό.
ρθρο 2
Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 5 της ενδιάμεσης συμφωνίας (1).
(1) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.
ρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 16 Δεκεμβρίου 1980.

Labels: 18
15
5